สวัสดีค่ะ คือหนูอยู่กับแม่ 2 คนค่ะ พ่อกับแม่แยกทางกัน แล้วช่วงนี้หนูทะเลาะกับแม่บ่อยมากๆเลยค่ะ เวลาทะเลาะกัน แม่ชอบพูดจาทำร้ายจิตใจมากๆค่ะ ฟังแล้วรู้สึกตัวเองเป็นภาระเค้า เป็นสิ่งไม่ดีในชีวิตเค้าค่ะ เค้าพูดประมาณว่า หนูทำอะไรไม่ได้ดีสักอย่าง เหมือนคนอื่น ทำเค้าเครียด ทำเค้าไม่สบายใจ เค้าใช้คำพูดแรงๆในการต่อว่าหนูค่ะ แล้วเค้ากดดันหนุเรื่องผลการเรียนด้วยค่ะ เค้าบอกว่าถ้าเกรดไม่ถึง 3.5 ได้เห็นดีกันแน่ เค้าจะไม่ให้หนุเรียนพิเศษ ทั้งๆที่หนูก็อยากเรียน หนูควรจะทำยังไง และคุยกับใครได้บ้างคะ หนูรู้สึกถ้าเป็นแบบนี้ต่อไป หนูอยู่ไม่ได้แน่ๆค่ะ คำพูดเค้าบั่นทอนจิตใจของหนูมากๆ
สวัสดีค่ะ การมีความเครียดหรือซึมเศร้าอาจเกิดจากการได้รับการกระทบกระเทือนทางจิตใจจากวาจาได้ โดยอาจทำให้มีความรู้สึกไม่อยากจะทำอะไร รู้สึกไม่มีค่า ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานหากยังมีอาการดังกล่าวต่อเนื่องกันเกิน 2 อาทิตย์ อาจจัดว่าเป็นโรคซึมเศร้า โดยมักมีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมหากมีอาการที่เข้าข่ายว่าเป็นโรคซึมเศร้า ควรพบจิตแพทย์เพื่อประเมินสภาพจิตเบื้องต้นและรับการรักษาต่อไปเบื้องต้นแนะนำพูดคุยเปิดใจกับมารดาค่ะ ว่าเรามีความเครียดและกดดันมากจากคำพูดของเขา พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์